Nabukodonozor eo a lakas da sevel an hent - se . Pavet e oa war 22 metrad ledander gant bloc ' hoù maen - raz , dezhe 1 metrad kostez . Dirazi e c ' heller gwelet ur maen - sonn warni skrivet : " Me zo Nabukodonozor , roue Babilon , mab Natopolassar , roue Babilon . Savet em eus hent Babel evit lidkerzh an Doue Mardouk . Mardouk , Aotrou , roit ar vuhez hirbadus . > > An hent a oa sakr , met servij a rae ivez d ' en em zifenn : a - bep tu dezhañ e oa mogerioù 7 m uhelder war 300 m hirder . An hini a valee war an hent a oa e - barzh ur seurt trepas bras e lec ' h ma ne c ' halled ket mont kuit , hag e reseve tagadennoù ar Babiloniz diwar - laez . Ar souezhusañ tra evidomp eo ne oa ket livet an hent - se e gris ar mein met glas evel ar mor . Kinklet e oa ar magorennoù gant delwennoù leoned bras , ur c ' hant ugent bennak , livet evel ma vijent re wir .